open-index/open-wikipedia-markdown huggingface dataset:
הדרך לעין חרוד (סרט)

**הדרך לעין חרוד** (באנגלית: **Back to Freedom**) הוא סרט דיסטופי ישראלי דובר אנגלית משנת 1990 בבימויו של דורון ערן, עם טוני פק, ארנון צדוק, אלסנדרה מוסוליני ורמי דנון בתפקידים הראשיים.

התסריט מבוסס בחלקו על הרומן "הדרך לעין חרוד" של עמוס קינן.

בתחילת הסרט מופיעה הכיתוב: "בעתיד הקרוב מתרחשת בצורת קשה. הצבא נקרא לשמור על השקט ולא יסבול כל הפרעות או מרי. הפרובוקטורים יטופלו על ידי יחידות מיוחדת וייעלמו והשקט יישמר".

בתפקיד הראשי מופיעים השחקן האמריקאי טוני פק, בנו של גרגורי פק והשחקנית אלסנדרה מוסוליני, נכדתו של בניטו מוסוליני.

הסרט צולם בישראל, בחלקו במקומות היסטוריים כמו מערת הקולומבריום ובור המים במרשה ובמגדל אפק.

## תקציר העלילה
בצורת קשה שוררת בישראל והשלטונות נוקטים באמצעים קשים להגבלת שימוש במים. שורה ארוכה של אזרחים מצוידים בג'ריקנים עומדים בתור לחלוקת מים. רק מי שנמצא ברשימה מורשה למלא ג'ריקן אחד. בין העומדים בתור, העיתונאי סול ג'ורדן (טוני פק). הוא מגלה ששמו כבר לא ברשימה לאחר שכתב בעיתון טור נגד צעדי השלטונות. אזרח שאשתו נפטרה, נותן לו את הכרטיס שלה. במקום נמצא שוטה העיר (ברק הנגבי), הממלמל משפטים סתומים על מלחמת גוג ומגוג וארמגדון.

סול יודע שמחפשים אותו, חבריו מתנכרים אליו מפחד. הוא מגיע לדירתו ומאזין ל"רדיו עין חרוד החפשית" שמתסיס נגד משטר העריצות ומזמין אנשים להתנגד ולהגיע לעין חרוד שנמצאת במצור. השלטונות עוצרים את חברו רמי (נדב בן יהודה) וחוקרים אותו באלימות על מקום הימצאו של סול. הוא מתחבא בדירתו כשפורצים לשם ומחפשים אותו אך לא מוצאים. לאחר שהם עוזבים הוא מתחמק לכיוון הים, שוחה ומגיע לבית על החוף. הוא מוצא שם עקרת בית (אלקי ג'ייקובס) שמסכימה תחת לחץ להסיע אותו לכיוון עין חרוד. בדרך היא מנסה לעגוב עליו אך הוא מבחין במסוק דולק אחריהם וברגע האחרון הוא מספיק לברוח לפני שהרכב מתפוצץ ועולה באש מירי מהמסוק.

הוא ממשיך לבד ופוגש במחמוד (ארנון צדוק), ערבי שנוהג להסתובב בנתניה בהתחזות ליהודי בשם רפי. הם מתחמקים מחיילים שרודפים אחריהם ולבסוף משתלטים על רכב צבאי בו נמצאים אל"ם רפי (רמי דנון), החיילת ליאורה (אלסנדרה מוסוליני) והנהג רפי (יעקב איילי). הם לוקחים אותם בני ערובה ומגיעים למערה שם הם מתחבאים. סול משחרר את רפי הנהג כדי שייצור קשר עם הגנרל של פיקוד הצפון תא"ל איתי ורנר (שלמה תרשיש) לדבר על תנאים. בינתיים מקיים סול יחסים עם ליאורה בבור מים עתיק.

לגנרל לא אכפת מגורלו של אל"ם רפי בגלל משקעים מהעבר. הוא נותן להם אולטימטום לצאת ומכין כלבים עמוסים בחומר נפץ שיפרצו למערה ויתפוצצו. בינתיים מגלים סול וליאורה דרך מילוט וארבעתם בורחים מהמערה זמן קצר לפני הפיצוץ.

הארבעה ממשיכים צפונה אך נתפסים על ידי חיילי הגנרל ובראשם סגן (זאב שמשוני). הם נדונים למוות והגנרל רק מצטער שלא יהיה נוכח בעת הוצאתם להורג כי הוא טס מיד להר הבית בירושלים משנודע שכוחותיו כבשו אותו מחדש. סול הורג אותו באקדח שהסליק ואל"ם רפי פוקד על הסגן לשחרר אותם. סול וליאורה נפרדים מאל"ם רפי ומחמוד וממשיכים לעבר עין חרוד אך מוצאים את המקום שרוף ונטוש, ללא נפש חיה פרט לשדרן זקן (אברהם אסיאו) הממשיך לשדר בשם "רדיו עין חרוד החופשית".

## צוות השחקנים

## קישורים חיצוניים

*הדרך לעין חרוד, באתר yes
*הדרך לעין חרוד, באתר יקום תרבות
## הערות שוליים

קטגוריה:סרטי 1990
קטגוריה:סרטים באנגלית
קטגוריה:סרטים דיסטופיים
קטגוריה:סרטים ישראליים מבוססי ספרים
קטגוריה:סרטים ישראליים משנת 1990
קטגוריה:סרטי מדע בדיוני ופנטזיה ישראליים
קטגוריה:סרטי דורון ערן
פומפלמוס

**פומפלמוס** (Pomplamoose) הוא צמד מוזיקלי אמריקאי אשר הוקם בשנת 2008. חברי הצמד הם הזוג הנשוי נטלי דון וג'ק קונטי. הם ידועים בשירים שלהם ובקאברים שלהם לשירים פופולריים.

## מקור שמם
השם "פומפלמוס" מגיע מהמילה הצרפתית "Pamplemousse" שמשמעותה אשכולית.

## היסטוריה
רוב הפעילות של פומפלמוס היא ביוטיוב אף שהם גם מופיעים בהופעות חיות. לערוצם ביוטיוב יותר מ-1.46 מיליון רשומים ומעל ל-385 מיליון צפיות.
ממוזער|פומלמוס מופיעים ב-2011
רוב הסרטונים שלהם בנויים בעיקר כ- "שירי וידאו", מדיום שקונטי מגדיר עם שני כללים:

# מה שאתה רואה זה מה שאתה שומע. (ללא ליפ סינק עבור כלים או שירה)
# אם אתה שומע את הכלי, בשלב מסוים אתה רואה אותו. (ללא צלילים נסתרים)

ב-11 באפריל 2010, הצמד התראיין בתוכנית "All Things Considered" בתחנת הרדיו NPR. קונטי אמר על האופן הלא מפואר שבו הם מקליטים:

באפריל 2010, הקאבר שלהם ל"מיסטר סנדמן" של הקורדטס הושמע בפרסומת לסדרת אבלון של טויוטה, המתרחשת בתחנת רכבת בסגנון אר דקו.

בספטמבר 2010 הקליט פומפלמוס שיר בשיתוף עם אלי ויליס, "Jungle Animal". ויליס יצר קשר עם הצמד לאחר ששמע את הקאבר שלהם ל-"September" של Earth, Wind & Fire והציע לכתוב להם שיר חדש. וויליס הכין גם את האנימציה בשיר.

במהלך עונת חג המולד של 2010, פומפלמוס הופיעו במספר פרסומות ליונדאי בסגנון "שירי היוטיוב" שלהם, ושרו את הגרסאות שלהם לקלאסיקות חג המולד כגון "O Come, All Ye Faithful", "ג'ינגל בלז", "Up on the Housetop", ו"Deck the Halls".

בשנת 2011, פומפלמוס פרסמו סדרת אינטרנט בשם "Hey, It's Pomplamoose!". ב-5 בנובמבר 2013 השיקה פומפלמוס את העונה השנייה של סדרת האינטרנט: סרט המשך בן שלושה חלקים לשנים הראשונות של הלהקה, כולל אך לא רק, סרטונים, סיבוב הופעות ואלבום (שיצא ב-29 ביולי 2014).

קונטי ודון נישאו בסוף 2016.

ב-18 במאי 2021, דון הודיעה על האבחנה שלה עם קרצינומה של תאי בסיס ושבשל מצבה, פומפלמוס תפרסם פחות סרטונים בחודש.

## פילנתרופיה
בנובמבר 2010, פומפלמוס יצרה כונן ספרים עבור בתי ספר בריצ'מונד, קליפורניה, והציעה הורדה חינם של אלבום לכל מי שירכש ספר עבור מחוז בית הספר. במסגרת הכונן נשלחו אל בתי הספר למעלה מ-11,000 ספרים.

ב-8 בנובמבר 2013 הופיעה פומפלמוס ב"Lens", קונצרט ההטבה השנתי ה-16 של המלחין מתיאו מסינה באולם Benaroya בסיאטל עבור בית החולים לילדים בסיאטל.

## פרסים

## אלבומים
* פומפלמוס (*Pomplamoose)* (2009)
* מחווה לאנשים מפורסמים (*Tribute to Famous People*) (2010)
* פומפלמוס: עונה 2 (*Pomplamoose: Season 2*) (2014)
* חוץ מזה (*Besides) (2015)*
* הי! אלו פומפלמוס (*Hey It's Pomplamoose) (2016)*
* משאלות חורפיות (*Winter Wishes) (2018)*
* *הטוב ביותר מ-2018 (Best of 2018) (2018)*
* *הטוב ביותר מ-2019 (Best of 2019) (2020)*
* פסקול של חלומות צלולים (*Lucid Dreaming Soundtrack*) (2020)
* אנשיים בלתי-נראים (*Invisible People) (2020)*
* בלתי אפשרי להגייה (Impossible à Prononcer) (2021)

## קישורים חיצוניים

* 
* 

## הערות שוליים

קטגוריה:להקות רוק אמריקאיות
קטגוריה:דואטים
אדון הסליחות (שיר של חנן בן ארי ואיזי)

**"אדון הסליחות"** הוא סינגל המשלב מוזיקה יהודית מסורתית, פופ והיפ הופ, בביצועם של הזמר-יוצר חנן בן ארי והראפר איזי עם קולות של אמן הביטבוקס שגיא ברייטנר. השיר יצא לאור ב-3 ספטמבר 2015 ומהווה עיבוד מודרני לפיוט העתיק והידוע "אדון הסליחות", הנאמר בתקופת הסליחות ובימים הנוראים.

## רקע וכתיבה
אדון הסליחות הוא שיר משותף של הזמר-יוצר חנן בן ארי והראפר איזי, אשר יצא לאור לקראת תקופת הימים הנוראים וחגי תשרי. מבחינה סגנון השיר, השיר ממוקם על התפר שבין מוזיקה יהודית מקורית לבין מוזיקת ראפ והיפ הופ מודרנית. השיר משלב את פזמון הפיוט המסורתי "אדון הסליחות" עם בתים חדשים שנכתבו על ידי בן ארי ואיזי. הבתים החדשים מעניקים פרשנות עכשווית ומעמיקה לנושאים של סליחה ותשובה, ונוגעים בחשבון נפש אישי ובבקשה לתיקון רוחני, תוך תיאור מחזוריות השנה והשיבה המתמדת אל האמונה השילוב הייחודי נועד לגשר בין קהלים שונים ולספק ביטוי עדכני לתחושות המלוות את ימי הדין.

## הצלחה וביקורות
השיר הגיע למקום 6 במצעד השבועי של מדיה פורסט בנוסף לשיר אלפי צפיות ביוטיוב.

השיר התקבל בחיבוק על ידי המבקרים והקהל כאחד, ונחשב לדוגמה מופתית לחיבור בין ישן לחדש. המבקר יוסי חרסונסקי העניק לשיר ציון גבוה, תוך שהוא מציין כי השילוב בין הלחן הספרדי המסורתי לבין קטעי הראפ המודרניים אינו נשמע מאולץ, אלא יוצר "דרמה אמינה". הביקורות שיבחו את היכולת של חנן בן ארי להביא עוצמה ווקאלית וסנטימנט דתי שורשי, אל מול הטקסטים של איזי, שהוסיפו רובד של "כאן ועכשיו" – סליחה שאינה רק פולחנית, אלא אישית, חברתית וחשופה. מנגד, היו שציינו כי העיבוד המודרני והקצבי עלול להיתפס כמעט "פופ-דתי" מדי עבור מי שמחפש את כובד הראש המסורתי של ימי הרחמים והסליחות, אך הרוב המכריע של המבקרים ראה בכך מהלך מרענן שהפיח חיים חדשים בטקסט העתיק והנגיש אותו לדור הצעיר ולקהל חילוני רחב.

## מיקומי שיא

## קישורים חיצוניים
* 
* 
* 
* 
* 

## הערות שוליים

קטגוריה:שירי חנן בן ארי
קטגוריה:שירי איזי
קטגוריה:שירים בעברית
קטגוריה:דואטים
קטגוריה:שירים שנכתבו על ידי חנן בן ארי
קטגוריה:שירי היפ הופ בעברית
רב יהודה בן רב שמואל בר שילת

**רב יהודה בן רב שמואל בר שילת** הוא אמורא שחי בדור השני של תקופת האמוראים, חי ופעל בבבל.

## רבותיו וחבריו
רב יהודה היה בנו של האמורא רב שמואל בר שילת, שחי בתקופת הדור הראשון והשני של האמוראים.

בתלמוד מובאים משמו קרוב ל-20 שמועות. רובם נאמרו בשם רב, משום כך מקובל לראות את רב יהודה כתלמידו של רב. יש הסבורים כי מלשון התלמוד, שרב יהודה אמר את הדברים רק 'משמיה דרב', (=בשמו של רב) משמע שלא היה תלמידו ממש, ולא שמע את הדברים מפיו. בנוסף, ב, נראה כי רב יהודה חי בזמנו של רב ספרא, דור רביעי לאמוראים, כך שלא חי בדורו של רב אלא בדור השלישי.

רב יהודה לא היה מוכר בארץ ישראל, ולא הוזכר כלל בתלמוד הירושלמי.

## מאמריו בתלמוד
כאמור, בתלמוד מובאים דינים רבים בשמו, רובם המכריע בהלכה, בעניינים שונים: ברכות שונות ברכת הזימון והלכות עירובין, ומימרות נוספות באגדה, ביניהם:
* אמר רב יהודה בריה דרב שמואל בר שילת משמיה דרב: כשם שמשנכנס אב ממעטין בשמחה – כך משנכנס אדר מרבין בשמחה
* אמר רב יהודה בריה דרב שמואל בר שילת משמיה דרב: אין המסובין רשאין לאכול כלום עד שיטעום הבוצע
* אמר רב יהודה בריה דרב שמואל בר שילת משמיה דרב: תשעה אכלו דגן ואחד אכל ירק מצטרפין

### באגדה
* אמר רב יהודה בריה דרב שמואל בר שילת משמיה דרב: מהספדו של אדם ניכר אם בן העוה"ב הוא אם לאו
* "לתת לכם אחרית ותקוה" אמר רב יהודה בריה דרב שמואל בר שילת משמיה דרב אלו דקלים וכלי פשתן, "ויאמר ראה ריח בני כריח שדה אשר ברכו ה'" אמר רב יהודה בריה דרב שמואל בר שילת משמיה דרב כריח שדה של תפוחים

## קישורים חיצוניים

* 	
* 

## הערות שוליים

קטגוריה:הדור השני לאמוראי בבל
חיל הנשים של הצבא המלכותי

**חיל הנשים של הצבא המלכותי** (באנגלית: **Women's Royal Army Corps**; בראשי תיבות: **WRAC**) היה חיל מיוחד בצבא בריטניה אשר אליו השתייכו כל הנשים בצבא למעט רופאות ואחיות.

## היסטוריה
במהלך מלחמת העולם הראשונה הקימה בריטניה כוח התנדבותי של נשים ששרתו כפקידות, כטבחיות, כטלפניות וכמלצריות עד לפירוקו של החיל ב-1921. במהלך מלחמת העולם השנייה הוקם חיל העזר לנשים שהמשיך לפעול גם אחרי המלחמה. ב-1 בפברואר 1949 הוחלט לפרק את חיל העזר ולהקים במקומו את חיל הנשים. החיל כלל את כל הנשים בצבא הבריטי, למעט רופאות ואחיות, ששרתו בחיל האחיות של המלכה אלכסנדרה (QARANC). ב-1952 אוחדו הדרגות של חיל הנשים עם הדרגות של כוחות הצבא הרגילים. באוקטובר 1990 הועברו כל לוחמות החיל שעסקו בתפקידים לא-ניהוליים ליחידות הסדירות של הצבא. באפריל 1992 פורק חיל הנשים והלוחמות שולבו ביחידות הרגילות.

## מפקדות
באופן רשמי, המפקדת של החיל הייתה בת למשפחת המלוכה שהחזיקה בתואר "המפקחת המפקדת". מרי, הנסיכה המלכותית שימשה כמפקחת המפקדת מ-1949 עד מותה ב-1965. לאחר מכן שימשה בתפקיד הדוכסית מקנט. בפועל, המפקדת הייתה קצינה בשירות הסדיר בדרגת בריגדיר.
* מרי טירוויט, 1949–1950
* מרי קולשד, 1950–1954
* מרי ריילטון, 1954–1957
* מרי קולווין, 1957–1961
* ז'אן ריבט-דרייק, 1961–1964
* ג'ואן הנדרסון, 1964–1967
* מרי אנדרסון, 1967–1970
* שילה הייני, 1970–1973
* איילין נולאן, 1973–1977
* אן פילד, 1977–1982
* הלן מייצ'י, 1982–1986
* שירלי ניילד, 1986–1989
* גאל רמזי, 1989–1992
* ג'ואן רולסטון, 1992–1994

## קישורים חיצוניים
* חיל הנשים של הצבא המלכותי באתר המוזיאון הצבאי המלכותי

קטגוריה:הצבא הבריטי
קטגוריה:צבא: נשים
מרצדס AMG SL

**מרצדס AMG SL** (בגרמנית: **Mercedes-AMG SL**) (שם קוד: **R232**) היא מכונית ספורט בעלת ביצועים גבוהים במרכב קבריולה, בעלת ארבעה מקומות ישיבה, שמיוצרת על ידי חטיבת מרצדס AMG של מרצדס-בנץ משנת 2022. היא נחשפה ב-28 באוקטובר 2021. היא המחליפה של המרצדס AMG GT.

## עיצוב
העיצוב של ה-AMG SL ספורטיבי יותר ופחות יוקרתי מכיוון שהמנוע שבו מצריך מערכת פליטה גדולה או פתחי אוורור במכסה מנוע ולכן בחטיבת AMG החליטו לנצל זאת ולעצב את הדגם באופו ספורטיבי.

## מפרט טכני
ה-AMG SL משווקת עם שתי יחידות הנעה. בהמשך תשווק מרצדס את הדגם עם מערכת הנעה היברידית.
* **AMG SL 63**: מנוע בנזין V8 צילינדרים בנפח 4.0 ליטר טווין טורבו המספק 585 כ"ס ומומנט מרבי של 81.5 קג"מ המתקבל בין 2500 ל-5000 סל"ד. תיבת הילוכים אוטומטית בעלת 9 הילוכים והנעה כפולה. נתון התאוצה מ-0 ל-100 קמ"ש עומד על 3.6 שניות ומהירות מרבית של 315 קמ"ש.
* **AMG SL 55**: מנוע בנזין V8 צילינדרים בנפח 4.0 ליטר טווין טורבו המספק 476 כ"ס ומומנט מרבי של 71.3 קג"מ המתקבל בין 2250 ל-4500 סל"ד. תיבת הילוכים אוטומטית בעלת 9 הילוכים והנעה כפולה. נתון התאוצה מ-0 ל-100 קמ"ש עומד על 3.9 שניות ומהירות מרבית של 295 קמ"ש.

## מרצדס AMG SL 43

המרצדס AMG SL 43 היא גרסת כניסה ל-AMG SL עם עיצוב יוקרתי יותר ומנוע חלש יותר, מנוע בנזין I4 צילינדרים בנפח 2.0 ליטר עם מגדש טורבו חשמלי המונע באמצעות גזי הפליטה המספק 381 כ"ס ב-6750 סל"ד ומומנט מרבי של 48.9 קג"מ בין 3250 ל-5000 סל"ד. תיבת הילוכים אוטומטית בעלת 9 הילוכים והנעה אחורית, זה מספיק לנתון תאוצה מ-0 ל-100 קמ"ש בתוך 4.9 שניות ולמהירות מרבית של 275 קמ"ש. למנוע מחובר מערכת היברידית 48 וואט המוסיפה 14 כ"ס למנוע. היא נחשפה ב-6 באפריל 2022.

## קישורים חיצוניים

* 
## הערות שוליים

AMG SL
קטגוריה:מכוניות קבריולה
קטגוריה:מכוניות ספורט
קטגוריה:כלי רכב המורכבים בגרמניה
קטגוריה:דגמי מכוניות שהושקו ב-2021
בן או'טול

**בן או'טול** (באנגלית: **Ben O'Toole**; נולד ב-10 ביולי 1991) הוא שחקן קולנוע וטלוויזיה אוסטרלי.

## ביוגרפיה

או'טול נולד בקיירנס וגדל בבריזבן אוסטרליה. הוא סיים תואר ראשון באקדמיה המערבית האוסטרלית לאמנויות הבמה ליד פרת' .

## קריירה
הקריירה שלו החלה ב-2011 בתיאטרון ובתפקיד בסדרת האינטרנט Sintillate Studios, שבוטלה לאחר עונתה הראשונה. עם ביטול הסדרה הוא עבר לסידני ושיחק בתיאטרון בהפקות גדולות, וכן במספר סרטים קצרים.

בשנת 2014, הופיע לראשונה בקולנוע בסרט עקבות במים לצד ראסל קרואו. לאחר מכן שיחק בשלוש העונות הראשונות של סדרת הטלוויזיה Love Child" 2016", ובסרט הקולנוע עטור הפרסים, הסרבן, בבימויו של מל גיבסון.

או'טול עבר ללוס אנג'לס בתחילת 2016, בשנת 2017 שיחק בתפקיד הראשי הראשון שלו בקומדיה רומנטית Everybody loves Somebody, שהתקבלה בצורה חיובית מאוד על ידי המבקרים הסרט הוקרן בהצלחה רבה בבתי הקולנוע של מדינת המוצא שלו מקסיקו. בשנת 2018, הוא הופיע בתפקיד ראשי בסרט Nekrotronic, שהיה מועמד לאיפור הטוב ביותר בטקס פרסי AACTA ה-9.

מאז תחילת מגפת הקורונה, הוא הופיע יותר ויותר בהפקות אוסטרליות. בנוסף להצגות במספר סדרות טלוויזיה ובתפקיד הראשי בקומדיית האימה "Bloody Hell", שם הופיע גם כגיבור וגם כאלטר אגו שלו.

## פילמוגרפיה
### קולנוע

### טלוויזיה

### תיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:שחקני תיאטרון אוסטרלים
קטגוריה:בוגרי אוניברסיטת אדית קוון
קטגוריה:אוסטרלים שנולדו ב-1991
יצחק אלבעלי

הרב **יצחק אלבעלי** (הראשון) היה רב ודרשן באזמיר במאה ה-18. בעל ספר **אמר יצחק**.

## ביוגרפיה
לא ידוע לנו רבות על תולדותיו, אלא שהיה מתלמידיו המובהקים של הרב יעקב אבן נעים, מחבר ספר משכנות יעקב. למד גם אצל הרב חיים אבולעפיה (השלישי) ומביא דברים בשמו. וכן היה תלמידו של הרב יוסף איסקפה. היה דרשן, ומעט מדרשותיו שנשא הודפסו בספרו.

## צאצאיו
בנו היה הרב חיים יוסף, ונכדו היה הרב נסים משה, אביו של הרב יצחק רבינו אלבעלי, מחבר ספר פרי העץ וספר עיני דוד, ושל הרב יעקב. בנו של הרב יצחק רבינו היה הרב יהושע יוסף שהיה רב באורלה הסמוכה לאזמיר, אביו של הרב חיים והרב משה. בנו של הרב יעקב היה הרב חיים אלבעלי, אביו של הרב יאודה.

## ספרו
ממוזער|שער ספר אמר יצחק לרב יצחק אלבעלי הראשון
**אמר יצחק** (ראשי תיבות, בהיפוך אותיות, של **מ**הרב **ר**בי **יצחק א**לבעלי) (אזמיר ניסן תרנ"ג) - חידושים על הש"ס ועל משניות וכן דרושים בנושאים שונים: דרוש שבת הלבשה דרוש לשבת זכור מנכד המחבר הרב יצחק רבינו אלבעלי, דרוש להכנסת ספר תורה מבן המחבר, הרב יהושע יוסף, ושני דרושים להספד. בסוף הספר נדפסו ליקוטים על התנ"ך וליקוט על הגדה של פסח, את הספר הוציא לאור בן-נינו של הרב המחבר, הרב חיים אלבעלי, משאריות כתביו של המחבר שנותרו מהשרפה באזמיר באב התר"א, אז נשרפה גם ישיבת מגן שאול, שהוקמה על ידי הגביר רפאל גרשון שאול, ובה היו ספרים רבים וחלקם בכת"י. בספר מובאות כמעט בכל חידוש הערותיו של הרב חיים (בסוגריים).

## הערות שוליים

קטגוריה:רבנים טורקים
קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:פרשני התלמוד
קטגוריה:רבנים: אחרונים
קטגוריה:רבנים ספרדיים
יחסי בנגלדש–ניגריה

**יחסי בנגלדש–ניגריה** מתייחסים ליחסים הבילטרליים בין הרפובליקה העממית של בנגלדש לרפובליקה הפדרלית של ניגריה. גם בנגלדש וגם ניגריה חברות בארגונים בינלאומיים, כולל בארגון לשיתוף פעולה אסלאמי וב-D-8.

## שיתוף פעולה
מסחר והשקעות, חקלאות ותיירות הם תחומים עיקריים בשיתוף פעולה בין שתי המדינות.

## יחסים כלכליים
בנגלדש וניגריה הביעו עניין הדדי להרחיב את הסחר וההשקעות הבילטרליות בין שתי המדינות. תרופות בנגלדשיות, סריגים, מלט, מוצרי יוטה, קרמיקה, כלי שיט, הנדסה קלה, מוצרי עור ופלסטיק סומנו כמוצרים בעלי פוטנציאל עצום בשוק הניגרי. ניגריה דחקה באנשי עסקים בנגלדשים במדינה להשקיע במגזרי החקלאות, עיבוד המזון, התרופות, הציוד הרפואי, ה-ICT והחינוך של ניגריה. הסחר בין שתי המדינות עמד על 14 מיליון דולר בשנת 2012. בשנת 2014, ועדת התעריפים של בנגלדש הכינה מחקר היתכנות ליתרונות החתימה על הסכמי סחר חופשיים/מועדפים חדשים עם מדינות אפריקה והמליצה שניגריה יחד עם מאלי הן המדינות המבטיחות ביותר לחתימה על הסכמים כאלה.

## ספורט
הכדורגלן הניגרי אלטה קינגסלי הוא כדורגלן בליגות המועדונים בבנגלדש. הוא היה אמור לשחק בנבחרת בנגלדש בכדורגל לאחר שקיבל אזרחות בנגלדשית, אך לא התאפשר לו מכיוון שלא קיבל אישור לכך מקונפדרציית הכדורגל של אסיה.

## נציגויות דיפלומטיות
* לבנגלדש יש שגרירות באבוג'ה, בירת ניגריה.
* לניגריה הייתה שגרירות בדאקה אך היא נסגרה. ניגריה מיוצגת בבנגלדש על ידי שגריר שאינו תושב בניו דלהי, בירת הודו.

## הערות שוליים

קטגוריה:ערכים ללא קטגוריות פיזיות - יחסי חוץ
מהפכת הקשב

**מהפכת הקשב: העידן הדיגיטלי – השבר והתיקון** הוא ספר עיון מאת ד"ר מיכה גודמן. הספר בוחן את דרכי ההתמודדות של האנושות עם המהפכה שנוצרה עקב ריבוי הטכנולוגיה בחיינו – "מהפכת הקשב". לטענת הסופר, עיצומה של מהפכת הקשב היא שלב ביניים מסוכן ועל האנושות להזדרז בהתאקלמות למצב החדש. הספר יצא לאור ב-2021 בהוצאת דביר.

## תוכן
בחלק הראשון של הספר מתאר גודמן את הנזקים העיקריים בחיים הפוליטיים שנגרמים לאנושות ממהפכת הקשב אותה יצרה הטכנולוגיה, ביניהם תופעת הסגירות המחשבתית והקיטוב החברתי שהרשתות החברתיות יוצרות.

בחלק השני והעיקרי של הספר עוסק גודמן בנזקים הפסיכולוגיים להם גורמת המהפכה ומזהיר מפני התוצאות ההרסניות שגורמים התמעטות הקשב הבינאישי ומעבר של חלקים גדולים מהפעילות האנושית למרחב הווירטואלי על חשבון קשרים אנושיים. בחלקים גדולים מחלק זה מתמקד גודמן בבני הנוער.

בחלק השלישי מפרט גודמן על שלוש אסטרטגיות מרכזיות דרכן ניתן לדעתו להתמודד עם מהפכת הקשב:
# רגולציה – גודמן מניח בספרו שבדומה למהפכות קודמות, דוגמת המהפכה התעשייתית והמהפכה התחבורתית, גם במהפכת הקשב תפתח האנושות בהדרגה רגולציה כלשהי שתגן על עצמה מפני סכנות העולם הדיגיטלי.
# תרבות – יצירת תרבות היא דבר נוסף שעשתה האנושות למול מהפכות כמו "עידן השפע", כך נוצרו הרגלי אכילה חדשים, שמירה על כושר והימנעות מצריכה מופרזת של אוכל. בהמשך לזה, טוען גודמן שגם למול "מהפכת הקשב" יכולה וצריכה האנושות לפתח תרבות הרגלים חדשים ובריאים תוך הימנעות מהסחות דעת טכנולוגיות וזאת בעיקר למול קשרים משפחתיים וחבריים.
# טכנולוגיה – יצירת "טכנולוגיות שחרור מהטכנולוגיה" כאלו שיסייעו לאנשים לשמור על קשב. הוא מביא דרכים יצירתיות בהן אפשר יהיה לרתום את הטכנולוגיה עצמה להגנה על הקשב האנושי, לדוגמה "שבשי קליטת אינטרנט" אותם יהיה ניתן להתקין באזורים שונים בבית ובמשרד או להפעיל בזמנים שונים. פיתוח הטכנולוגיות הללו יכול להתבצע לדעתו על ידי השוק החופשי – אותו שוק שהביא לאנושות כלים דיגיטליים מתקדמים ועוצמתיים יוכל לדרבן פיתוח של 'טכנולוגיות שחרור מהטכנולוגיה'.

## עמותה
בעקבות ספרו של גודמן, הוקמה עמותה שגם היא נקראת "מהפכת הקשב" במטרה לעורר מודעות לנזקים הנפשיים והפוליטיים של "תעשיית תשומת הלב" אותה מפתח גודמן בספרו וליצור פתרונות מתאימים כדי להתמודד עם הנזקים אותם היא יוצרת.

## קישורים חיצוניים
* 
* 
* 

## הערות שוליים

קטגוריה:ספרי עיון בעברית
קטגוריה:מיכה גודמן
קטגוריה:ספרי 2021
קטגוריה:ספרי הוצאת דביר
חיל האוויר המלכותי לנשים

**חיל האוויר המלכותי לנשים** (באנגלית: **Women's Royal Air Force**; בראשי תיבות: **WRAF**) היה כוח מיוחד בחיל האוויר המלכותי הבריטי אשר פעל על בסיס התנדבותי היה מיועד לנשים בלבד.

## היסטוריה
ב-1918, לקראת סוף מלחמת העולם הראשונה, הקים חיל האוויר המלכותי את **חיל האוויר המלכותי לנשים** אשר בו שרתו כ-15,433 מתנדבות, מתוכן 10,000 הועברו מארגונים צבאיים קודמים, ועוד 5,000 התגייסו מלכתחילה לחיל האוויר. ב-1920 פורק הארגון. ב-1939 הוחלט להקים ארגון בעל מודל שונה בשם חיל העזר האווירי לנשים (WAAF). עם סיום המלחמה ב-1945 שוחררו אלפי הנשים ששרתו בחיל העזר האווירי. ב-1949 קובצו מאות הנשים הנותרות תחת חיל האוויר המלכותי לנשים. נשות הארגון שרתו במגוון תפקידים בחיל האוויר המלכותי. ב-1994 פורק חיל האוויר המלכותי לנשים יחד עם חיל הנשים של הצבא המלכותי (WRAC).

## מפקדות
* פליסיטי הנברי, 1949–1950
* ננסי סלמון, 1950–1956
* הנרייטה בארנט, 1956–1959
* אן סטפנס, 1959–1962
* ז'אן קונאן דויל, 1962–1966
* פליסיטי היל, 1966–1969
* פיליפה מרשל, 1969–1973
* מולי אלוט, 1973–1976
* ג'וי טמבלין, 1976–1980
* הלן רנטון, 1980–1986
* שירלי ג'ונס, 1986–1989
* רות מונטגיו, 1989–1994

## קישורים חיצוניים

* חיל האוויר המלכותי לנשים (1918–1920), באתר מוזיאון חיל האוויר המלכותי
* חיל האוויר המלכותי לנשים (1949–1994), באתר מוזיאון חיל האוויר המלכותי

קטגוריה:ערכים שבהם תבנית בריטניקה אינה מתאימה
קטגוריה:חיל האוויר המלכותי
קטגוריה:צבא: נשים
יצחק רבינו אלבעלי

הרב **יצחק** **רבינו** **אלבעלי** (יצחק אלבעלי השני) (1786 – 16 באוגוסט 1842) היה רב, דיין וראש ישיבה באזמיר. מחבר ספר **פרי העץ** על מסכת עבודה זרה.

## תולדותיו
נולד לרבי נסים משה, בנו של הרב יוסף אלבעלי, בנו של הגאון הרב יצחק אלבעלי (הראשון), מחבר ספר אמר יצחק (אזמיר תרכ״ג).אחותו הייתה סולטאנה, שנישאה לר' יצחק רוסו. לימד בישיבת מגן שאול באזמיר, אותה ייסד הגביר גרשון שאול מורינו, שמינהו לראש הישיבה. שימש כדיין בעיר והחליף תשובות עם הרב רפאל יוסף חזן, מחבר ספר חקרי לב, שגם הסכים לספרו של הרב יצחק, פרי העץ.

מרן החבי"ף מפליג בשבחו: . היה ידוע כבקי בגדול בש"ס, בברייתות ובתוספתא, עד שרבי חיים דוד חזן כותב עליו ש.

רבי נסים אברהם אשכנזי מעיד עליו שסבל בחייו ממכאובים ומייסורים שונים ובכל זאת לא מש מישיבתו מבוקר עד ערב, והרביץ תורה בתלמידים "והצליח שיצאו רובם ככולם תלמידי חכמים מחוכמים". היה עמיתו בתורה של הרב רחמים אליהו חזן והרב מיכאל יעקב ישראל, עמם נשא ונתן בהלכה וכן של הרב שלמה חכים, עמו למד ומתורתו מביא בספרו.

בי"א באב התר"א פרצה שריפה באזמיר, ורוב כתביו של הרב נשארו בישיבתו שנשרפה ואבדו. מרוב צערו הגדול נפל למשכב עד שנפטר בי' באלול התר"ב (16 באוגוסט 1842).

## תלמידיו
העמיד תלמידים הרבה, וביניהם הרב שמואל קריספין, הרב שלמה אשכנזי, מחבר ספר בן שלמה (אזמיר תר"י), הרב משה חיים מצליח, מחבר ספר אם הבנים (אזמיר תרל"ג), שהספיד את רבו בתשלום שנתו, והרב אליה אלזראקי.

## ספריו
ממוזער|שער ספר עיני יצחק לרבי יצחק (מורינו) אלבעלי
***[https://beta.hebrewbooks.org/7553 פרי העץ]** (ראשי תיבות - **פ**ירוש **ר**בינו **י**צחק **ה**לכות **ע**בודת **צ**למים) (שאלוניקי תקפ"א) - חידושים על גפ"ת מסכת עבודה זרה, שלימד בישיבת מגן שאול. הפרנס ר' גרשון, שהקים את הישיבה ביקש לעלות לארץ ישראל:
 לספרו הסכימו רבני העיר אזמיר, הרב רפאל אשכנזי והרב דוד אמאדו. הספר בנוי כשעורים שהעביר כל דינים וסוגיות מפתח במסכת
* **עיני יצחק** (אזמיר תרס"ג) על אגדות הש"ס במסכתות ברכות ותענית מתוך חיבור גדול שכתב תוך כדי העברת שעורים בספר עין יעקב, ונשרף עם ישיבתו. בסופו תשובות שהשיב לשואליו ודרושים. כתביו אלה של הרב נמצאו בביתו, שלא נשרף. את הספר ליקט בנו הבכור, הרב יהושע יוסף אלבעלי, וסייעו בהדפסתו נכדיו הרבנים חיים ומשה אלבעלי. ארבעה פסקים בספר הם חלק מפולמוס גדול שהתעורר ברודוס לגבי סכסוך מזונות בין יתומה לאלמנה, בו השתתפו הרב רחמים אליהו חזן והרב מיכאל יעקב ישראל. מדף מ"ג עמוד ב' מופיעה תורת בן הרב המחבר לגבי תשובה ששלח הרב יצחק לרב אברהם אשכנזי, וכן העלה מדעתו תשובה שביקש להשיב אביו לרב חיים אברהם גאגין שהקשה על הרב יצחק בספרו מנחה טהורה, אך לא הספיק עקב חוליו מהשרפה. הדרושים בספר הם לשבת כלה, נישואין והספדים. בסוף הספר דרוש שסידר בן המחבר לבן מקדיש הספר לומר על אמו.

בספר אמר יצחק, לסבא רבא של הרב יצחק, הודפסה דרשה מהרב לשבת זכור. בספר יד ימין לרבי מיכאל יעקב ישראל מופיעים פסקים מרבינו.

## קישורים חיצוניים
* 
* 

## הערות שוליים

קטגוריה:איזמיר: רבנים
קטגוריה:רבנים טורקים
קטגוריה:פרשני התלמוד
קטגוריה:האימפריה העות'מאנית: רבנים
קטגוריה:רבנים: אחרונים
קטגוריה:רבנים ספרדיים
קטגוריה:ראשי ישיבה
קטגוריה:ילידי 1786
קטגוריה:נפטרים ב-1842
ברונה וילאמלה

ממוזער|ברונה במדי ברצלונה
**ברונה וילאמלה אי קוסטה** (בקטלאנית-ספרדית: **Bruna Vilamala i Costa**; נולדה ב-4 ביוני 2002) היא שחקנית כדורגל ספרדייה (קטלונית) המשחקת כחלוצה בקבוצת קלאב אמריקה במקסיקו.

## קריירה
וילאמלה נולדה בבורגוניה, בקטלוניה, והחלה לשחק כדורגל בגיל 11 בלה מאסיה (אקדמיית הכדורגל של ברצלונה). בפברואר 2020 עשתה את הופעת הבכורה בקבוצה הבוגרת של ברצלונה בגיל 17 והייתה לשחקנית הרביעית הכי צעירה ללבוש את החולצה של ברצלונה. ב-18 באוקטובר 2020 כבשה את שער הבכורה בקבוצה הבוגרת בניצחון 6–0 על קבוצת ספורטינג הואלבה.

ב-10 במאי 2021 כבשה את שער הניצחון מול קבוצת גרנאדילה במשחק שנגמר בתוצאה 1–0 והבטיח את האליפות לקבוצת ברצלונה.

בעונת 2021-2020 בה זכתה ברצלונה בטרבל הייתה לכובשת השישית בטיבה בקמפיין והשנייה בממוצע שערים למשחק.

ב-25 באוקטובר 2021 קרעה את הרצועה הצולבת הקדמית בפעם השנייה בקריירה וגמרה את העונה.

ב-20 בנובמבר 2022 חזרה לשחק לאחר כשנה שלא שחקה ,במשחק הליגה מול אלהמה, במשחק בשלה את השער השמיני במשחק לגייסה.

וילאמלה זומנה לסגל נבחרת ספרד בכדורגל נשים עד גיל 17. ב-2018 השתתפה באליפות אירופה לנשים עד גיל 17 בו זכתה נבחרתה.

ב-12 באפריל 2023 האריכה את החוזה בברצלונה עד יוני 2026.

ב-24 באוגוסט 2024 חתמה על חוזה של השאלה לעונה אחת בברייטון האנגלית.

ב-26 ביולי 2025 חתמה על חוזה בקלאב אמריקה מהליגה המקסיקנית.

## סטטיסטיקה

## תארים
### קבוצתיים
#### [[ברצלונה (כדורגל נשים)|ברצלונה]]
* ליגת האלופות לנשים: 2020/2021, 2022/23, 2023/24
* אליפות ספרד (4): 2019/2020, 2020/2021, 2021/2022, 2022/2023, 2023/4
* גביע המלכה (3): 2020, 2021, 2022, 2024
* גביע קטלוניה (1): 2019

### נבחרות
#### נבחרת ספרד בכדורגל נשים עד גיל 17
* אליפות אירופה בכדורגל נשים עד גיל 17: 2018

## קישורים חיצוניים

* 
* 

## הערות שוליים

קטגוריה:כדורגלניות ברצלונה
קטגוריה:כדורגלני ברצלונה
קטגוריה:כדורגלניות ספרדיות
קטגוריה:כדורגלנים ספרדים
קטגוריה:ילידות 2002
קטגוריה:ספרדים שנולדו ב-2002
באטו טשרינג

**באטו טשרינג** (נולד ב-11 בדצמבר 1951) הוא גונגלאן גונגמה (לוטננט גנרל) בהוטני המשמש כקצין המבצעים הראשי (מקביל לרמטכ"ל) של הצבא המלכותי של בהוטן.

## ביוגרפיה
טשרינג נולד בטהימפהו ב-11 בדצמבר 1951. הוא למד באקדמיה של צבא הודו וב-1971 התגייס לצבא המלכותי של בהוטן. בשנים הבאות חזר להודו ולמד בבתי ספר צבאיים שונים. ב-1976 חזר לבהוטן ומונה לקצין מבצעים והדרכה. ב-1988 הוא מונה למפקד מרכז האימונים הצבאי. ב-1991 מונה לסגן קצין המבצעים הראשי. ב-1997 מונה למפקד מרכז הפיקוד בדוואטהאנג. הוא השתתף במבצע הכל ברור - פעולה של צבא בהוטן כנגד בדלנים איסלאמיים באסאם שפעלו כנגד בהוטן במהלך השנים. ב-31 באוקטובר 1998 הוא הותקף מהמארב בידי מורדים מוסלמים. מכוניתו נוקבה בקליעים והוא נפצע, אולם שרד. ב-2005 מינה אותו ג'יגמה סינגייה ואנגצ'וק, מלך בהוטן לקצין המבצעים הראשי (מקביל לרמטכ"ל).

## קישורים חיצוניים

* באטו טשרינג באתר צבא בהוטן

קטגוריה:בהוטן
קטגוריה:מפקדי צבאות סדירים בעת החדשה: אישים
קטגוריה:בהוטן: צבא וביטחון
קטגוריה:גנרלים
קטגוריה:ילידי 1951
וון אין-צ'ול

**וון אין-צ'ול** (בקוריאנית: **원인철**; נולד ב-1 בינואר 1961) הוא גנרל דרום קוריאני בדימוס, אשר שימש כיושב ראש המטה המשולב (מקביל לרמטכ"ל) של הכוחות המזוינים של הרפובליקה של קוריאה בין 2020-2022.

## ביוגרפיה
וון נולד בוונג'ו ב-1 בינואר 1961. הוא למד בבית ספר התיכון ג'ונגקיונג בסיאול. הוא סיים את לימודיו ב-1979 ונכנס לאקדמיית חיל האוויר של קוריאה הדרומית ב-1980, וסיים את לימודיו ב-1984. לאחר סיום לימודיו פיקד על יחידות שונות של חיל האוויר וכן שרת במטה הכללי. כמו כן הוא הוכשר כטייס ג'נרל דיינמיקס F-16 פייטינג פלקון. הוא עבר קורסים נוספים בקוריאה הדרומית ובמדינות נוספות. ב-1990 הוא נכנס לבית הספר לקציני טיסה בבסיס חיל האוויר מקסוול במונטגומרי, אלבמה.

הוא שרת כמזכירו של ראש מטה חיל האוויר וכמנהל במרכז המבצעים האוויר והחללשל פיקוד המבצעים של חיל האוויר, ושימש כמפקד אגף הקרב ה-19. בנובמבר 2018 הוא מונה לסגן ראש מטה חיל האוויר. ב-16 באפריל 2019 הוא מונה לראש חיל האוויר של הרפובליקה של קוריאה. ב-31 באוגוסט 2020 הוא מונה ליושב ראש המטה המשולב (מקביל לרמטכ"ל) בידי הנשיא מון ג'יאה-אין. בחירתו נחשבת למפתיעה ושנויה במחלוקת, מכיוון שהגנרל סו ווק נתפס כמועמד מתאים יותר.

ב-5 ביולי 2022 פרש וון מתפקידו והוחלף בקים סיונג-קיום.

## קישורים חיצוניים

* וון אין-צ'יל באתר חיל האוויר של קוריאה הדרומית

## הערות שוליים

קטגוריה:דרום קוריאנים
קטגוריה:מפקדי צבאות סדירים בעת החדשה: אישים
קטגוריה:גנרלים
קטגוריה:ילידי 1961
מערכת הנעה אי פרפורמנס

ממוזער|מרצדס AMG GT 63 S אי פרפורמנס - הראשונה לעשות שימוש במערכת ההנעה "אי פרפורמנס" (מבט קדמי)
**מערכת הנעה אי פרפורמנס** היא מערכת הנעה היברידית פלאג-אין שפותחה על ידי חטיבת AMG של מרצדס-בנץ לרכבי הביצועים הגבוהים שלה. מרצדס חשפה את מערכת ההנעה ב-31 במרץ 2021.

## סקירה כללית
ממוזער|מרצדס AMG GT 63 S אי פרפורמנס - הראשונה לעשות שימוש במערכת ההנעה "אי פרפורמנס" (מבט אחורי)
דגמי ה-V8 מבוססים על מנוע ה-4.0 ליטר טווין-טורבו, בתצורה זו למערכת הספק מרבי משולב של 805 כ"ס ומומנט מרבי של מעל ל-102 קג"מ. לפי מרצדס זה יספיק לדגמים שיצוידו במערכת הזו לייצר נתון תאוצה 0-100 קמ"ש של פחות מ-3.0 שניות. אלו נתונים לא סופיים ומרצדס תשנה במעט את המערכת בהתאם ליישום בדגמים השונים.

דגמים עם מנוע ארבעה צילינדרים עושים שימוש במנוע ה-2.0 ליטר טורבו, בתצורה זו למערכת הספק מרבי משולב של כ-510 כ"ס ומומנט מרבי של כ-71.4 קג"מ. שני המנועים מצוידים בצמד מגדשי טורבו, האחד רגיל על בסיס גזי הפליטה והשני מדחס חשמלי האחראי על גדישת המנוע בסל"ד נמוך עד בינוני. בנוסף, שני המנועים מצוידים גם במערכת מערכת מיקרו-היברידית שיכולה להוסיף עוד 14 כ"ס ומנוע ה-V8 כולל מערכת ניתוק צילינדרים לחיסכון נוסף בצריכת הדלק.

מערכת ההנעה ההיברידית פלאג-אין אי פרפורמנס מבוססת על מנוע חשמלי המותקן על הציר האחורי, סוללה קטנה יחסית עם מערכת קירור מתקדמת במיוחד המאפשרת גם נסיעה חשמלית מלאה לטווחים קצרים, תיבת 2 הילוכים דרכה עובר הכוח מהמנוע החשמלי אל הגלגלים האחוריים, יש גם ציר הנעה מהמנוע החשמלי לגלגלים הקדמיים, מערכת הנעה כפולה 4MATIC+. המנוע החשמלי מאחור מייצר הספק קבוע של 94 כ"ס והספק מרבי של 201 כ"ס למשך זמן של עד 10 שניות, המומנט המרבי קבוע ועומד על 32.6 קג"מ. את המנוע החשמלי מזינה סוללה מתקדמת המיועדת לדגמי ביצועים עם יכולת פריקה/טעינה גבוהה הרבה יותר (HPB80) בקיבולת של 6.1 קוט"ש ובמתח של 400 וואט המותקנת בין הגלגלים האחוריים לטובת פיזור משקל אידיאלי. הסוללה הזו פותחה באמצעות טכנולוגיה המשרתת את רכבי פורמולה 1 של מרצדס AMG.

## הערות שוליים

קטגוריה:מרצדס-בנץ
+
ויקטור חרנין

**ויקטור גנאדייביץ' חרנין** (בבלארוסית: **Віктар Генадзевіч Хрэнін**, **ויקטר הנאדזייביץ' חרנין**; ברוסית: **Віктар Генадзевіч Хрэнін**; נולד ב-1 באוגוסט 1971) הוא גנרל לייטננט בלארוסי המשמש מאז 20 בינואר 2020 כשר ההגנה של בלארוס.

## ביוגרפיה
חרנין נולד ב-1 באוגוסט 1971 בנבהרדק שברפובליקה הסובייטית הסוציאליסטית הבלארוסית. אביו היה קולונל בצבא האדום. הוא למד בפנימיה צבאית במינסק, אותה סיים ב-1988. לאחר מכן התגייס לצבא ולמד בבית הספר הגבוה לקצינים באומסק- סיים אותו ב-1992. שב לבלארוס ושם התגייס לצבא החדש של רפובליקת בלארוס. שירת כמפקד מחלקה, כמפקד פלוגת סיור וכקצין מבצעים גדודי בבריגדה הממוכנת ה-6 . למד באקדמיה הצבאית הבלארוסית, אותה סיים ב־2005. בשנים 2008 - 2010 פיקד על חטיבה ממוכנת מס' 8. בשנים 2010 - 2014 - על חטיבה ממוכנת מס' 11. ב-2014 מונה לראש המטה של הפיקוד הצבאי המערבי של בלארוס. ב־2015 מינה אותו הנשיא אלכסנדר לוקשנקו למפקד הפיקוד הצבאי המערבי. בינואר 2020 הוא הועבר להיות שר ההגנה

חרנין נחשב לאחד ממקורביו של הנשיא לוקשנקו. במהלך ההפגנות בבלארוס (2020–2021) כינה חרנין את המפגינים "פשיסטים" והשווה אותם למשתפי הפעולה עם הנאצים במלחמת העולם השנייה. ביוני 2021 הטיל האיחוד האירופי סנקציות אישיות על חרנין. במקביל, הוטלו עליו סנקציות על ידי בריטניה, קנדה ושווייץ. ב-25 במרץ 2022 הטילה אוסטרליה סנקציות על חרנין בנימוק שהוא אפשר את הפלישה הרוסית לאוקראינה שהתבצעה בין היתר דרך בלארוס.

## קישורים חיצוניים

* 

## הערות שוליים

קטגוריה:מפקדי צבאות סדירים בעת החדשה: אישים
קטגוריה:גנרלים בלארוסים
קטגוריה:שרי הגנה
קטגוריה:פוליטיקאים בלארוסים
קטגוריה:אנשי צבא סובייטים
קטגוריה:בלארוסים שנולדו ב-1971
ממך עד אליי

**ממך עד אלי** הוא סינגל הבכורה של הזמר-יוצר הישראלי חנן בן ארי. השיר יצא לאור ב-23 בנובמבר 2014, כסינגל הראשון מתוך אלבום הבכורה שלו, איזון, על ידי חברת התקליטים NMC.

## רקע וכתיבה
השיר נכתב והולחן על ידי חנן בן ארי, עבר עיבוד על ידי רובי פאייר, עידו נמר, יעקב אסרף וחנן בן ארי, והופק על ידי רובי פאייר ועידו נמר. השיר הוא סינגל ראשון מתוך אלבום הבכורה 'איזון' שיצא לאחר מכן.

בשיר פונה הדובר לאלוהים ומתאר כיצד הוא מנסה לחזור אליו בעקבות הריקנות שחש לאחר שברח ממנו, אך לא מצליח לעשות זאת. הוא מחפש אותו ולא מוצא, עומד בפתח הדלת אך לא מעז לדפוק, עד שהוא יוצא אליו פתאום. המילים "ברחתי ממך עד אלי", מתכתבות עם השורה  מתוך הפיוט "כתר מלכות" של רבי שלמה אבן גבירול, שבה רומז הפייטן לקשר שבו רוצה האדם להתרחק – בשביל שיוכל להתקרב יותר.

השורה , היא עיבוד של חלקי פסוקים מתהילים כ"ז ומשיר השירים. לשורה זו מנגינה וקצב שונים משאר הבתים בשיר.

הסגנון המוזיקלי של השיר מהווה שילוב ייחודי בין סגנון של "שירת העבדים" (היפ-הופ, סול ו-R&B), לבין שירת הפיוטים והתפילות, ועל פי בן-ארי אין זה במקרה, זה מכיוון שיש הרבה דמיון ביניהם, כי בשניהם יש כאב, געגוע, ותפילה למשהו טוב יותר.

## דירוגים וביקורות
לשיר יש (נכון לאוגוסט 2025) למעלה מ-6.9 מיליון האזנות ביוטיוב. השיר הגיע למקום החמישי, השישי והשמיני בדירוג השבועי של גלגלצ, והגיע למקום ה-34 במצעד השירים של גלגלצ ו"וואלה" לשנת תשע"ה.

## קישורים חיצוניים
* 
* 
* 

## הערות שוליים

קטגוריה:שירי חנן בן ארי
קטגוריה:שירים בעברית
קטגוריה:שירים שנכתבו על ידי חנן בן ארי
קטגוריה:שירים שהופקו על ידי רובי פאייר
קטגוריה:סינגלים בהוצאת NMC יונייטד אנטרטיינמנט
דמפסי ומייקפיס

**דמפסי ומייקפיס** (באנגלית: **Dempsey and Makepeace**) הייתה סדרת דרמה משטרתית בריטית ששודרה לראשונה בין השנים 1985-1986 ברשת LWT ומנתה 3 עונות ו-30 פרקים. בישראל שודרה הסדרה בערוץ הראשון בשנים 1986-1987 ושוב במסגרת שידורי הטלוויזיה בכבלים באמצע שנות התשעים.

גיבורי הסדרה היו צמד שותפים במשטרת המטרופולין של לונדון: סגן ג'יימס דמפסי (מייקל ברנדון), שוטר ניו יורקי קשוח ומחוספס שנשלח ללונדון לאחר שחשף פרשיית שחיתות בדרגים גבוהים במשטרה, וסמלת הארי מייקפיס (גליניס ברבר), שוטרת בריטית מאופקת בעלת ייחוס מעמדי. ההבדלים הניכרים בין השניים יצרו לא מעט עימותים ביניהם, אך גם משיכה הדדית, שנותרה בלתי ממומשת לאורך כל הסדרה.

## קישורים חיצוניים

קטגוריה:סדרות טלוויזיה בריטיות שעלו לשידור בשנות ה-1980
קטגוריה:סדרות משטרה ופשע
קטגוריה:ITV: תוכניות וסדרות
חצי האי ריי

[ממוזער|[מפה טופוגרפית של חצי האי ביירז הכוללת את האזור האנטארקטי המוגן במיוחד מספר *126.*]]
[ממוזער|מפה טופוגרפית של [ליווינגסטון (אי)|האי ליווינגסטון והאי סמית']]
**חצי האי ריי** (באנגלית: **Ray Promontory**) הוא חצי אי המהווה את החלק הצפון מערבי של חצי האי ביירז, באי ליווינגסטון באיי שטלנד הדרומיים, שבאנטארקטיקה.

אורכו של חצי האי 7 קילומטרים ורוחבו 2.8 קילומטרים.

חצי האי ממוקם בין מפרץ בארקלי שמצפון לו, ובין מצר ניו פלימות' שמדרום לו.

בקצהו הצפון מערבי של חצי האי מצויות נקודת סטארט, ונקודת אקסס.

במרכז חצי האי מצויה רמת דוספיי.

## היסטוריה
### מיפוי הרמה

הרמה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2005 ובשנת 2009.

### מקור השם

חצי האי נקרא על שם רב החובל אמריקאי קפטן נתנאל ריי (Nathaniel Ray), שפקד על הסקונר *הרמוניה* (Harmony) שהייתה אוניית ציד כלבי ים, שצדה באיי שטלנד הדרומיים בעונת הקיץ האנטארקטי שבשנים 1820–1821.

### אזור אנטארקטי מוגן במיוחד

חצי האי ריי הוא היא חלק מהאזור האנטארקטי המוגן במיוחד "חצי האי ביירז" - אזור מוגן מיוחד מספר 126 (ASPA 126), והיא אחד משני האזורים המוגבלים בו (restricted zones), שהכניסה אליהם אסורה.

## קישורים חיצוניים
* תצלום לוויין של אזור הרמה, תוך סימון אתרים נוספים באזור באתר copernix

ריי
ריי
משרד ההגנה הלאומי (גרמניה המזרחית)

**משרד ההגנה הלאומי** (בגרמנית: **Ministerium für Nationale Verteidigung** או בראשי תיבות: **MfNV**) היה משרד בממשלת גרמניה המזרחית אשר היה אמון על מדיניות הביטחון של המדינה. המשרד נבנה על פי המודל של משרד ההגנה של ברית המועצות.

## היסטוריה
ב-18 בינואר 1956 העבירה לשכת העם (בית המחוקקים הלאומי) הצעת חוק להקמת משרד ההגנה וצבא העם הלאומי. חוק זה היווה הכרה רשמית בקיומם של כוחות מזוינים מזרח-גרמניים. עד אז היו לגרמניה המזרחית כוחות צבאיים קטנים לא רשמיים (בעיקר משטרה צבאית), שנוהלו בידי משרד הפנים. הצבא נבנה מחדש על פי מודל שהיווה שילוב בין הסגנון של הוורמאכט לסגנון של הצבא האדום. הקמת ממשרד ההגנה הלאומית היוותה מכה קשה ליוקרתו של משרד הפנים, שהמשיך להיאבק על שרידי אחיזתו במערכת הביטחון המזרח-גרמנית. עד תחילת שנות ה-60 נאבקו שני המשרדים בשאלת הסמכות על משמר הגבול, עד שב-15 בספטמבר 1961 הועבר משמר הגבול באופן רשמי לסמכותו של משרד ההגנה.

## ארגון
לצבא העם הלאומי היו ארבע זרועות: הלנדשטרייטקרפטה - זרוע היבשה, הפולקסמרינה - הצי, הלופטשטרייטקרפטה - חיל האוויר, ומשמר הגבול. לכל אחת מארבע הזרועות היה מפקד שהיה כפוף לראש המטה הראשי - מקביל לרמטכ"ל. ראש המטה הראשי היה כפוף לשר ההגנה הלאומית. סגן השר היה גנרל משורות הצבא.

מטה משרד ההגנה הלאומי נמצא בשטראוסבורג ליד ברלין המזרחית. רגימנט מיוחד של הצבא המזרח-גרמני רגימנט המשמר הוגו אברליין - היה אמון על הגנת מתחם משרד ההגנה. משרד ההגנה גם החזיק בבעלות על הוצאה לאור מיוחדת.

## שרי ההגנה
רשימת שרי ההגנה הלאומית:
* וילי שטוף (1 במרץ 1956 – 14 ביולי 1960)
* היינץ הופמן (14 ביולי 1960 – 2 בדצמבר 1985)
* היינץ קסלר (2 בדצמבר 1985 – 18 בנובמבר 1989)
* תיאודור הופמן (18 בדצמבר 1989 – 12 באפריל 1990)
* ריינר אפלמן (12 באפריל 1990 – 2 באוקטובר 1990)

## קישורים חיצוניים

*NVA Forum
* Nationale Volksarmee & the GDR Forum
*AHF - Nationale Volksarmee (NVA)

קטגוריה:גרמניה המזרחית: צבא וביטחון
קטגוריה:גרמניה המזרחית: פוליטיקה
קטגוריה:משרדי ביטחון
רגימנט המשמר הוגו אברליין

**רגימנט המשמר הוגו אברליין** (בגרמנית: **Wachregiment „Hugo Eberlein“**) היה רגימנט מיוחד של צבא העם הלאומי - צבאה של גרמניה המזרחית. תפקידו של הרגימנט היה לאבטח את משרד ההגנה הלאומי. הרגימנט נקרא על שם הקומוניסט הגרמני הוגו אברליין.

## היסטוריה
הרגימנט הוקם ב-1956 במטרה להגן על מתחם משרד ההגנה הלאומי בשטראוסברג שליד ברלין המזרחית. הרגימנט נקרא על שם של הקומוניסט הגרמני הוגו אברליין - קרבן הטיהורים של סטלין. בתחילה היו לרגימנט שלוש פלוגות מיוחדות שתפקידן היה לאבטח את אנשי משרד ההגנה במהלך ביקורים ומשימות מחוץ לברלין. ב-1962 הוקם רגימנט חדש בשם רגימנט המשמר פרידריך אנגלס שמילא את משימת אבטחת האישים, ותפקידיו של רגימנט הוגו אברליין צומצמו לתחומי המשרדים בשטראוסברג.

מדי הרגימנט היו זהים למדי החיילים הרגילים בצבא העם למעט חפת כבוד מיוחד הנושא את שם הגדוד על השרוול השמאלי. הרגימנט היה מצויד ב-27 משוריינים מדגם BTR-60 ותותחי ZPU 23 מ"מ.

## ראו גם
* רגימנט המשמר פרידריך אנגלס
* רגימנט המשמר פליקס דזרז'ינסקי
* ואכטבטליון
* משטרת הבונדסטאג

## קישורים חיצוניים
* רגימנט המשמר הוגו אברליין באתר לקסיקון גרמניה המזרחית 

קטגוריה:יחידות צבא העם הלאומי
קטגוריה:רגימנטים
אלפונס קניג

**אלפונס קניג** (בגרמנית: **Alfons König**; 29 בדצמבר 1898 – 8 ביולי 1944) היה קצין גרמני בוורמאכט של גרמניה הנאצית במהלך מלחמת העולם השנייה אשר עוטר בצלב האבירים של צלב הברזל עם עלי אלון וחרבות. הוא נהרג ליד בוברויסק ב-8 ביולי 1944 במהלך מתקפת הקיץ הסובייטית, מבצע בגרטיון.

## ביוגרפיה
קניג נולד ב-29 בדצמבר 1898 במינכן. במלחמת העולם הראשונה הוא התנדב לשרת בצבא הקיסרות הגרמנית, והצטרף לרגימנט כוחות הרריים, ולאחר המלחמה פרש מהצבא. הוא התגייס מחדש לוורמאכט ב-1937, בדרגת לויטננט מילואים (כלומר בלי לסיים את לימודיו בבית ספר צבאי). מאז 1939 שירת כמפקד פלוגת חי"ר בדרגת אובר-לויטננט.

הוא השתתף במערכה הפולנית והצרפתית, עוטר בעיטורי צלב הברזל בשתי הדרגות, ובדצמבר 1940 עוטר בצלב האבירים של צלב הברזל.

מאז 22 ביוני 1941 השתתף במבצע ברברוסה בדרגת האופטמן ופיקד על גדוד של דיוויזיית הרגלים ה-57 (קרבות באוקראינה). בפברואר 1943 הוענק לו תוספת עלי אלון לעיטור צלב האבירים של צלב הברזל עבור פעולותיו בקרב חרקוב השלישי. בנובמבר 1943 מונה למפקד רגימנט הגרנדירים ה-199, והועלה לדרגת אוברסט-לויטננט. ביוני 1944, הוענק לו תוספת חרבות לעיטור צלב האבירים של צלב הברזל על פעולותיו בקרב דנייפר ובקרב קורסון-צ'רקאסי. ב-8 ביולי 1944 נהרג קניג נהרג בפעולה בכיס בוברויסק במהלך מבצע בגרטיון, ולאחר מותו הועלה לדרגת אוברסט.

## קישורים חיצוניים

* אלפונס קניג באתר lexikon-der-wehrmacht 

קטגוריה:חיילי הרייכסווהר
קטגוריה:מעוטרי צלב האבירים עם עלי אלון וחרבות
קטגוריה:מעוטרי צלב הברזל
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1898
קטגוריה:גרמנים שנפטרו ב-1944
צ'ן באו-יו

**צ'ן באו-יו** (במנדרינית: **陳寶餘**; נולד ב-1958) הוא גנרל טאיוואני המשמש כראש המטה הכללי הנוכחי של הכוחות המזוינים של הרפובליקה הסינית.

## ביוגרפיה
צ'ן נולד ב-1958 בעיר דונג'ין במחוז לינצ'יאנג שבטאיוואן. הוא סיים את לימודיו באקדמיה הצבאית הסינית בשנת 1980 וגם השתתף בקורס חי"ר ובקורס פיקוד ומטה של הצבא ב-1994 והשלים את מכללת המלחמה של טאיוואן ב-1999. כמו כן השתתף בקורסים שונים וקיבל תארים מאוניברסיטאות ואקדמיות צבאיות בטאיוואן ובמדינות אחרות. הוא שימש כמפקד הבריגדה ה-295 ולאחר מכן כסגן מפקד הארמייה ה-6 וכמפקד הקורפוס ה-10.

בנובמבר 2017, נחקר צ'ן יחד עם בכירים אחרים בצבא טאיוואן, בעקבות רכישה של שש שולות מוקשים בסכום לא ידוע עבור הצי הטאיוואני. האירוע התפתח לשערורייה שהיו מעורבים בה בכירים רבים בפוליטיקה של טאיוואן. לאחר רעידת האדמה בחואליין ב-2018, שימש צ'ן כמפקד הכולל של הפעולות ההומניטריות ומשימות הסיוע כוללות. ב-28 באפריל 2017 מונה לסגן ראש המטה הכללי. בתפקידו זה השיק תוכנית לשיפור האימון הגופני של החיילים. ב-1 באפריל 2019 מונה למפקד צבא טאיוואן. ב-1 ביולי 2021 מונה לראש המטה הכללי.

## קישורים חיצוניים

* צ'ן באו-יו באתר צבא טאיוואן

## הערות שוליים

קטגוריה:טאיוואנים
קטגוריה:מפקדי צבאות סדירים בעת החדשה: אישים
קטגוריה:גנרלים סינים
קטגוריה:סינים שנולדו ב-1958
דינה בן טל

**דינה בן טל-גננסיה** (נולדה ב-1974) הייתה מנכ"לית חברת התעופה הישראלית אל על.

## ביוגרפיה
בן טל גדלה במושב שחר. היא בעלת תואר ראשון בכלכלה ומנהל עסקים מהאוניברסיטה העברית בירושלים, ותואר שני במנהל עסקים מאוניברסיטת תל אביב.

בן טל הייתה שותפה בחברת הייעוץ TASC. ב-2008 עברה לעבוד באל על ושימשה בתפקידים שונים, מתוכם שש שנים כראש אגף ניהול ההכנסות ושנה כסמנכ"לית המסחר והקשרים התעופתיים.

ב-7 באפריל 2022 אישר דירקטוריון אל על את מינויה למנכ"לית החברה, והיא האישה הראשונה שנבחרה לתפקיד. בן טל החליפה את אביגל שורק, שפרש מתפקידו. במהלך מלחמת חרבות ברזל הפסיקו חברות תעופה רבות את הטיסות לישראל וממנה, ואל על שהמשיכה לטוס העלתה את מחירי הטיסות וזכתה לרווחים גבוהים.
ב-13 ביולי 2025 הודיעה בן טל שתסיים את תפקידה עד לסוף השנה. בסוף שנת 2025 סיימה את תפקידה.

## קישורים חיצוניים

* 

## הערות שוליים

קטגוריה:נשות המושב
קטגוריה:אנשי המושב
קטגוריה:מנכ"לי אל על
קטגוריה:מועצה אזורית לכיש: אישים
קטגוריה:בוגרי האוניברסיטה העברית בירושלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים: מנהל עסקים
קטגוריה:ישראליות שנולדו ב-1974
קטגוריה:ישראלים שנולדו ב-1974
קצת שמח קצת עצוב

**קצת שמח קצת עצוב** הוא האלבום ה-26 של הזמר הישראלי אייל גולן. חלקו הראשון של האלבום יצא לאור ב-3 באפריל 2022, וחלקו השני ב-4 באפריל, בהוצאת חברת התקליטים "ליאם הפקות". "קצת שמח קצת עצוב" הוא אלבום בסימן 30 שנות קריירה של גולן. שירי האלבום נכתבו, הולחנו, עובדו והופקו על ידי גולן עצמו וכן אמנים שונים דוגמת אבי אוחיון, תמר יהלומי, סתיו בגר ותמיר צור. האלבום הוקלט ב-2022 ב-Musical Minds Studio.

## רשימת רצועות

## הערות שוליים

## קישורים חיצוניים

קטגוריה:אלבומי אייל גולן
קטגוריה:אלבומים בעברית
קטגוריה:אלבומים שהופקו על ידי טליס
קטגוריה:אלבומים שהופקו על ידי סתיו בגר
קטגוריה:אלבומים שהופקו על ידי גיא דאן
קטגוריה:אלבומים שהופקו על ידי תמר יהלומי
קטגוריה:אלבומי חברת ליאם הפקות
ואכטבטליון

**גדוד המשמר של משרד ההגנה הפדרלי** (בגרמנית: **Wachbataillon beim Bundesministerium der Verteidigung** או בקיצור **WachBtl BMVg**) הידוע יותר בכינוי **ואכטבטליון** - גדוד המשמר, הוא גדוד מיוחד בבונדסוור אשר תפקידו לשמש כמשמר כבוד עבור מנהיגי המדינה והצבא.

## מבנה
הוואכטבטליון הוקם ב-15 בפברואר 1957. הוא כולל 1,000 חיילים המחולקים לשבע פלוגות. הוא כפוף לפיקוד המשימות הטריטוריאליות של הבונדסוור.

הוואכטבטליון משמש כמשמר כבוד עבור נשיא גרמניה, קנצלר גרמניה, שר ההגנה הפדרלי ומפכ"ל הבונדסוור. פרט לכך משמש הוואכטבטליון כמשמר טקסי במשרד ההגנה. כמו כן הוואכטבטליון מבצע את "הקעקוע הגדול" באירועים מיוחדים, ונוכח לעיתים גם בטקסי שבועת חיילי הבונדסוור. אף על פי שתפקידם העיקרי של חיילי הוואכטבטליון הוא טקסי בעיקרו, הם אמורים גם להגן על חברי ממשלת גרמניה במצבים של משבר אמיתי, ולפיכך עוברים אימוני חי"ר סדירים.

## גיוס
חיילי הוואכטבטליון מגויסים מכל שלוש הזרועות של הבונדסוור (הצבא, דויטשה מרינה ולופטוואפה). הם לובשים מדים של כוחות היבשה, אולם מחזיקים ברשותם גם מדים של הצי וחיל האוויר. הם נבדלים משאר החיילים באמצעות תג כומתה שעליו האות W.

מכיוון שהוואכטבטליון הוא בעיקרו משמר כבוד טקסי, חייליו מחויבים להופעה חיצונית מכובדת ומרשימה. בין 1957–2009, לוואכטבטליון יכלו להתגייס רק גברים בגובה שנע בין 1.79 ל-1.93, עם בריאות טובה ומשקל גוף תקין. החל מ-2009 גם נשים יכולות להתגייס לוואכטבטליון, אולם החיילת הראשונה התגייסה רק ב-2011. באותה שנה הוקלו דרישות הגובה, ומאז יכולים להתקבל לוחמים או לוחמות שגובהם נע בין 1.75 ל-2.00. ב-2012 קיבלה לראשונה קצינה את הפיקוד על אחת ממחלקות הגדוד.

גם כיום מחויבים חיילי הוואכטבטליון לשמור על משקל תקין, ונאסר עליהם להרכיב משקפיים ולגדל זקן או שפם. חיילי הוואכטבליון נוהגים להתייחס לשלושת האיסורים הללו בהומור בתור "שלושת הב' אסורים" (verbotene drei Bs – keine Brille, kein Bart, kein Bauch).

## גלריה

קובץ:Großer Zapfenstreich auf dem Münchner Platz in Bonn.jpg|אנשי הוואכטבטליון מבצעים את "הקעקוע הגדול" מול משרד ההגנה ב-2002
קובץ:Angela Merkel - Αντώνης Σαμαράς.jpg|הוואכטבטליון במשמר כבוד עבור אנגלה מרקל ואנטוניס סמאראס
קובץ:Staatsakt Helmut Schmidt.DSC 0465.Großes Ehrengeleit.ajb.jpg|אנשי הוואכטבטליון בהלווייתו של הלמוט שמידט
קובץ:P061913PS-1798 (9317455604).jpg|הוואכטבטליון מלווים את הזוג ברק ומישל אובמה בדרכם לאייר פורס 1


## קישורים חיצוניים

* 

קטגוריה:יחידות הבונדסוור
קטגוריה:גדודים
Paradise Again

***Paradise Again*** (בעברית: **גן עדן שוב**) הוא אלבום הבכורה של להקת הדי ג'יים השוודית Swedish House Mafia. האלבום יצא לאור ב-12 באפריל 2022, בהוצאת חברות התקליטים ריפבליק רקורדס ו-SSA. האלבום כולל שיתופי פעולה עם , אייסאפ רוקי, קוני קונסטנס, יאקוב מוהלרד, מאפיי, סיינבו סיי, סטינג, טיי דולה סיין ודה ויקנד.

מתוך האלבום יצאו ארבעה סינגלים, כאשר השלישי, "Moth to a Flame", הגיע למקום ה-27 במצעד בילבורד הוט 100 ולמקום השני במצעד שירי הדאנס/אלקטרוני. על מנת לקדם את האלבום, Swedish House Mafia יצאו לסיבוב הופעות הנקרא, "Paradise Again World Tour", בנוסף לכך שהופיעו במהלך פסטיבל קואצ'לה יחד עם הזמר דה ויקנד.

## רקע והכרזה

בפברואר 2021, המנהל האמנותי של Swedish House Mafia, אלכסנדר וסלי, והמנהל הקודם, מקס הולמסטרנד, שיתפו סרטונים של הקבוצה והודיעו שהיא עובדת על מוזיקה חדשה. חודש לאחר פרסום הסרטונים, הקבוצה נפרדה מחברת התקליטים לשעבר שלה, קולומביה רקורדס. באפריל, חתמה על חוזה הקלטות עם המנהל ואסים "סאל" סלייבי, ורמזה על שיתוף פעולה פוטנציאלי עם דה ויקנד. ב-15 ביולי, Swedish House Mafia הודיעה שהיא חתמה על חוזה הקלטות עם בחברת התקליטים ריפבליק רקורדס ושהיא מתכננת להוציא את אלבום האולפן הראשון שלה בהמשך השנה. בעקבות ההכרזה, הוציאה הקבוצה את הסינגל המוביל מהאלבום, "It Gets Better". ב-19 ביולי הוציאה הקבוצה את הסינגל השני מהאלבום, "Lifetime", ביחד עם טיי דולה סיין ו-. הסינגל השלישי מהאלבום, "Moth to a Flame", שהוקלט ביחד עם דה ויקנד, יצא לאור ב-22 באוקטובר.

ב-10 בפברואר 2022, הודיעה הקבוצה כי אלבום הבכורה שלה, *Paradise Again*, הושלם. ב-3 במרץ, הוציאה הקבוצה את הסינגל הרביעי מהאלבום "Redlight" ביחד עם הזמר סטינג, וחשפה ש-*Paradise Again* ייצא לאור ב-15 באפריל. הקבוצה חשפה את רשימת השירים של האלבום ב-7 באפריל.

## קידום
Swedish House Mafia ביצעה מאשאפ של הסינגלים "It Gets Better" ו-"Lifetime" בתוכנית הלילה של ג'ימי פאלון וגם בטקס פרסי הווידאו קליפים של MTV לשנת 2021. באוקטובר 2021, כדי לחגוג את יציאתו של "Moth to a Flame", התארחה בפרק העשרים של תוכנית הרדיו "Apple Music 1". באותו החודש הכריזה הקבוצה על סיבוב ההופעות הראשון שלה מזה עשר שנים; סיבוב הופעות העולמי הנקרא, "The Paradise Again World Tour", אשר התחיל ביולי 2022.

בינואר 2022, אושר שהקבוצה צפויה להופיע בפסטיבל קואצ'לה, אך התאריך טרם נחשף. ב-6 באפריל, עשרה ימים לפני תחילת הפסטיבל, הקבוצה הודיעה שהיא תופיע במופע השלישי במקום הראפר האמריקאי קניה וסט, זאת לאחר שיממה לפני הודיע על כך שלא ישתתף בפסטיבל. במקביל, חשפה הקבוצה שהיא תוביל את הפסטיבל לצד דה ויקנד.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2022
קטגוריה:אלבומים באנגלית
קטגוריה:אלבומי חברת ריפבליק רקורדס
רגימנט המשמר פרידריך אנגלס

**רגימנט המשמר פרידריך אנגלס** (בגרמנית: **Wachregiment „Friedrich Engels“**) היה רגימנט מיוחד של צבא העם הלאומי - צבאה של גרמניה המזרחית. תפקידו של הרגימנט היה לאבטח את אנשי משרד ההגנה הלאומי ולשמש להם כמשמר כבוד. הרגימנט נקרא על שמו של פרידריך אנגלס - שותפו לדרך של קרל מרקס.

## היסטוריה
הרגימנט הוקם ב-1962 על בסיס שלוש פלוגות שנלקחו מרגימנט המשמר הוגו אברליין. התואר "פרידריך אנגלס" הוענק לו רק ב-1970. מטרת הרגימנט הייתה להגן על סגל משרד ההגנה הלאומי (בניגוד לרגימנט הוגו אברליין שהיה אמון על הגנת בנייני המשרד). כמו כן, אנשי הרגימנט שימשו כמשמר כבוד עבור בכירי ממשלת גרמניה המזרחית וביצעו את טקס "הקעקוע הגדול" באירועים חגיגיים. כמו כן, משמר כבוד מחיילי הרגימנט הוצב בבית המשמר החדש. החלפת משמרות חגיגית נערכה שם בכל יום רביעי. 

מכיוון שעל פי ההסכמים שהושגו אחרי מלחמת העולם השנייה ברלין הייתה אמורה להיות עיר מפורזת שלא יהיו בה כוחות גרמניים, הוכפף הרגימנט באופן רשמי למפקד הכוחות הסובייטיים בגרמניה.

## ראו גם
* רגימנט המשמר הוגו אברליין
* רגימנט המשמר פליקס דזרז'ינסקי
* ואכטבטליון
* משטרת הבונדסטאג

## קישורים חיצוניים

* רגימנט המשמר פרידריך אנגלס
* סרטון של חיילי הרגימנט

קטגוריה:יחידות צבא העם הלאומי
קטגוריה:רגימנטים
רגימנט המשמר פליקס דזרז'ינסקי

**רגימנט המשמר פליקס דזרז'ינסקי** (בגרמנית: **Wachregiment Feliks Dzierzynski**) היה רגימנט מיוחד של צבא העם הלאומי - צבאה של גרמניה המזרחית. הרגימנט היה כפוף לשטאזי - המשטרה החשאית של גרמניה המזרחית, ותפקידו היה להגן על מוסדות השלטון של מפלגת האיחוד הסוציאליסטי של גרמניה.

## היסטוריה
ב-1 בינואר 1951 הוקם רגימנט המשמר ה-1. אף על פי שאנשי הרגימנט היה חיילים סדירים, הרגימנט היה כפוף לשטאזי. הפעילות הגלויה של חיילי הרגימנט נועדה להשלים את הפעילות החשאית של השטאזי. מטרתם של אנשי הרגימנט הייתה להגן על מבני השלטון של מפלגת האיחוד הסוציאליסטי של גרמניה, ובהמשך גם לאבטח את בכירי המפלגה. ב-1953 השתתפו חיילי הרגימנט בדיכוי המרד המזרח-גרמני. באוגוסט 1961 השתתפו חיילי הרגימנט בהקמת חומת ברלין. ב-1967 קיבל הרגימנט את השם פליקס דזרז'ינסקי על שמו של מייסד הצ'קה.

אף על פי שרשמית הכוח היה בגודל של רגימנט, בפועל הוא הלך וגדל במהלך השנים עד שהפך לדיוויזיה קטנה. לרגימנט היה גם כוח קומנדו מיוחד לביצוע משימות מיוחדות. לאחר איחוד גרמניה מחדש נחשף כי חיילי הרגימנט השתתפו באימון טרוריסטים מאש"ף ומארגוני טרור אחרים במזרח התיכון ובדרום אמריקה.

## ראו גם
* רגימנט המשמר הוגו אברליין
* רגימנט המשמר פרידריך אנגלס
* ואכטבטליון
* משטרת הבונדסטאג

## קישורים חיצוניים

* רגימנט המשמר פליקס דזקז'ינסקי

קטגוריה:יחידות צבא העם הלאומי
קטגוריה:רגימנטים